Odd Nerdrum møtte ikke opp i retten
Odd Nerdrum ble i juni fjor dømt til to år og ti måneders fengsel. Både Oslo tingrett og Borgarting lagmannsrett dømte Nedrum for å ha solgt kunst for millionbeløp uten å betale skatt. Nerdrum har anket både lovanvendelsen, saksbehandlingen og straffeutmålingen til Høyesterett, men ankeutvalget slapp kun gjennom den delen av anken som gjelder saksbehandlingen.Torsdag møtte kunstnerens forsvarer Pål Berg i landets øverste domstol. Nerdrum selv valgte å ikke møte opp. - Det som skal prøves i denne anken er lagmannsrettens saksbehandling, om dommen er begrunnet godt nok, erklærte Berg i sin åpning. - Nerdrum er dømt for et forhold som skattemyndighetene allerede har akseptert, fastslo Berg. Berg trakk frem at Nerdrum har gjort opp for seg ved at han allerede har betalt 8,6 millioner av skattekravet på snaut 14 millioner.Han fortalte også at Ligningsetaten har ekseptert at tallet er endret, og at kunstneren fikk tilbakebtalt to millioner. - Man må kunne forvente at fagetaten har bedre kjennskap til hvordan en ligning skal behandles enn lagmannsretten, fortsatte han. - Dette er en paradoksal situasjon hvor Nerdrum er blitt dømt for å ha unndratt et beløp som ligningsmyndighetene allerede har akseptert. Han forstår derfor ikke hvorfor han er dømt for å ha unndratt et beløp han allerede har betalt. Advokaten henviser også til at aktoratet ikke aksepterte de skriftlige forklaringene til Nerdrums revisorer på Island, som kunne bekrefte at Nerdrums selskap «Oddur N», har skattet av alle inntekter, også de beløpene som norske myndigheter mener ikke er oppgitt og beskattet. Høyesterett har satt av én dag til å høre saken.Norske skattemyndigheter fikk materiale, salgslister og kopier av fakturaer, fra amerikanske skattemyndigheter, IRS, som viser at Forum Gallery i New York i perioden 1997-2002 utbetalte nesten 1,5 millioner dollar, 12,3 millioner kroner, til Nerdrum. - Norske skattemyndigheter kom frem til et helt annet beløp enn IRS. Nemlig at galleriet overførte drøyt to millioner dollar. Altså et voldsomt sprik, fremholder advokat Berg. - Differansen i tallene fra amerikanske og norske skattemyndigheter ble aldri gjenstand for spørsmål eller tatt med i begrunnelsen til lagmannsretten, som ikke var interessert i hva tallspriket kunne skyldes, fortsetter Nerdrums advokat.Berg erklærte videre at Nerdrum er blitt beskattet to ganger. Et beløp på 900.000 dollar ble deponert av Nerdrum i en bankboks i Østerrike. - Faktum er at Nerdrum aldri har betraktet disse pengene som sine egne, anførte Berg. Advokaten presiserer at det er fremlagt bevis på at Nerdrum i juni 2002 overførte 700.000 dollar tilbake til Forum Gallery i New York, som senere overførte pengene til en konto Nerdrum disponerte i Luxembourg. Berg mener at dette er sakens kjerne, at lagmannsretten aldri har tatt hensyn til at Nerdrum er blitt dobbeltbeskattet. - Lagmannsretten har ikke brydd seg om å følge kontantstrømmen, men lagt helt andre forhold til grunn. Lagmannsretten har ikke gjort det mulig å få frem alle relevante forhold som kunne få betydning for dommen, mener Nerdrums advokat, og påstår derfor at dommen må oppheves.Representant for den offentlige påtalemyndighet, statsadvokat Erik Førde opplyser at det ikke kreves at retten gir en detaljert beskrivelse når det gjelder bedømmelsen av bevis. - Det finnes ingen krav i loven om at alle forhold må kommenteres i en domsavsigelsen, forklarer han og fortsetter: - Jeg minner om at denne saken gjelder saksbehandlingen og mangelfulle domsgrunner, sier han med klar adresse til advokat Bergs talltunge innlegg.Parallelt med straffesaken staten har anlagt mot Nerdrum, har han selv saksøkt Skatt Øst fordi han mener at han er urettmessig etterlignet for inntektsårene 1998-2002. Uenigheten dreier seg om hvor mye Nerdrum fikk utbetalt - og skal skatte av - for kunsten han solgte gjennom et amerikansk galleri. Nerdrum tapte søksmålet i Oslo tingrett i oktober, men har anket til Borgarting lagmannsrett. Saken er ventet å komme opp i mars til neste år.I februar i fjor fikk «The Nerdrum Institute» medhold av Larvik tingrett til å ta arrest for 13 millioner i Røvik gård, som eies av Odd Nerdrum. De tidligere partneren mente Nerdrum skylte dem 46 millioner kroner for å ha brutt en avtale om enerett på salg av kunstnerens verker i utlandet. I august bestemte Agder lagmannsrett at tidligere partnere institutet likevel ikke kan ta arrest i Nerdrums gård.
Kunstner Odd Nerdrum var ikke å se da behandlingen av ankesaken hans startet i Høyesterett torsdag.